กลัวโควิด-19 สถานทูตเมียนมา ขอความร่วมมือ แรงงาน ไม่กลับประเทศ
สถานทูตเมียนมา ประจำประเทศไทยขอความร่วมมือแรงงานในไทย งดกิจกรรมสงกรานต์ ตั้งแต่ 13 มี.ค.-30 เม.ย.และไม่เดินทางกลับไปที่เมียนมาช่วงนี้ เพื่อป้องกันปัญหาโควิด-19 ใครจะกลับต้องเสียค่า re-entry 1 พันบาทวันที่ 17 มี.ค. หลังจากที่มีแรงงานชาวเมียนมาจำนวนมาก พากันกลับประเทศทางด่านถาวรสะพานมิตรภาพไทย-เมียนมา วันละไม่ต่ำกว่า 3000 คน ซึ่งบางส่วนกลับไปเพื่อทำเอ็มโอยูแรงงาน บางส่วนกลับไปเที่ยวเล่นสงกรานต์ในประเทศตามปกติ และมีบางส่วนที่หนีไวรัสโควิด-19 ที่พบมีผู้ติดเชื้อเพิ่มขึ้นในประเทศไทยล่าสุด มีหนังสือสั่งการจากสถานทูตเมียนมา ประจำประเทศไทย ให้งดกิจกรรมสงกรานต์ ตั้งแต่วันที่ 13 มี.ค. - 30 เม.ย. และขอความร่วมมือ คนงานเมียนมาในประเทศไทย ไม่เดินทางกลับไปที่เมียนมาช่วงนี้ เพื่อจะป้องกันปัญหา โควิด-19 หากใครเดินทางกลับเมียนมาจะต้องเสียค่า re-entry 1000 บาท (ปกติช่วงสงกรานต์ ตม.ไทยจะยกเลิกการเก็บเงินค่า re-entry 1000 บาท) และเมื่อเดินทางเข้ามาที่ประเทศไทยแล้วจะต้องสังเกตอาการของตนเอง 14 วันส่งผลให้ช่วงเช้าวันนี้แรงงานเมียนมาที่รอข้ามแดนลดน้อยลงเหลือแต่คนที่ต้องการกลับไปทำเอ็มโอยูและนักท่องเที่ยวเท่านั้นขณะที่เจ้าหน้าที่ด่านกักกันโรคระหว่างประเทศยังมีการตรวจคัดกรองชาวจีนที่เดินทางข้ามไปมาอย่างต่อเนื่องทางด้าน นายสุชาติ พรชัยวิเศษกุล อธิบดีกรมการจัดหางาน เปิดเผยเมื่อ 16 มี.ค.ว่า กรมการจัดหางาน ได้รับแจ้งจากทางการเมียนมา ประสานให้ไทยแจ้งขอความร่วมมือแรงงานต่างด้าวสัญชาติเมียนมาที่ทำงานอยู่ในประเทศไทย หลีกเลี่ยงการเดินทางกลับภูมิลำเนาช่วงสงกรานต์ โดยได้รับแจ้งว่า งดการจัดงานสงกรานต์ประจำปี และงดเข้าร่วมงานสังสรรค์ หรือสถานที่และงานต่างๆ ที่มีคนหมู่มาก เพื่อลดการติดเชื้อจากการแพร่ระบาดของ โควิด-19 โดยระบุ หากมีความจำเป็นต้องเดินทางกลับประเทศ ขอให้แจ้งนายจ้างเพื่อทราบ และหากเดินทางกลับเข้ามาทำงานในไทย ต้องปฏิบัติตามระเบียบของกรมควบคุมโรค กักบริเวณตามมาตรการป้องกันเบื้องต้นกรมการจัดหางานได้หารือกับคณะผู้แทนของทางการเมียนมา นำโดย นายมอ บาลา (Maw Bala) ที่ปรึกษา (Counsellor) นายเมียว มิน นาย (Myo Myint Naing) และนายยี ยาน ออง (Ye Yan Aung) อัครราชทูตที่ปรึกษาด้านแรงงาน (Labour Attache) โดยทั้งสองฝ่าย เห็นชอบร่วมกันที่จะออกประกาศเกี่ยวกับการงดเว้นการเดินทางกลับประเทศ และการจัดกิจกรรมต่างๆ ในช่วงเวลาดังกล่าวอย่างไรก็ดี ปีนี้ไม่มีมาตรการยกเว้นค่าธรรมเนียม Re-Entry เดินทางเข้า-ออกประเทศ เพื่อให้แรงงานต่างด้าวสัญชาติกัมพูชา ลาว และเมียนมา กลับบ้านไปร่วมประเพณีสงกรานต์ และจะมีการประชุมเพื่อออกแนวทางปฏิบัติในช่วงสงกรานต์ต่อไป ขอเน้นย้ำว่าในทุกมาตรการของกระทรวงแรงงาน จะต้องให้ความสำคัญกับการป้องกันการแพร่ระบาดของไวรัสโควิด-19ทั้งนี้ สถานทูตเมียนมาฯ ได้มีการออกประกาศ แจ้งเตือนแรงงานเมียนมาให้หลีกเลี่ยงการเดินทางกลับภูมิลำเนาช่วงสงกรานต์ แต่หากมีความจำเป็นต้องเดินทางกลับเข้ามาทำงานในไทยอาจถูกกักบริเวณตามมาตรการป้องกัน นายสุชาติ กล่าว
สถานทูตเมียนมา ประจำประเทศไทยขอความร่วมมือแรงงานในไทย งดกิจกรรมสงกรานต์ ตั้งแต่13 มี.ค.-30 เม.ย.และไม่เดินทางกลับไปที่เมียนมาช่วงนี้ เพื่อป้องกันปัญหาโควิด-19 ใครจะกลับต้องเสียค่า re-entry
โควิด-19,ไวรัสโคโรนา,ไวรัสโคโรน่า,แรงงานพม่ากลับบ้าน,แรงงานกลัวโควิด-19,แรงงานพม่า,งดเล่นสงกรานต์,ข่าวทั่วไป